CELEX: 32021D1780
Language: hu
Date: 2021-10-05 00:00:00
Title: A Tanács (EU) 2021/1780 végrehajtási határozata (2021. október 5.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról

2021.10.11.   
               
               
                  HU
               
               
                  Az Európai Unió Hivatalos Lapja
               
               
                  L 360/122
               
            
         A TANÁCS (EU) 2021/1780 VÉGREHAJTÁSI HATÁROZATA
         (2021. október 5.)
         a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésének első albekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A 2006/112/EK irányelv 287. cikkének 14. pontja értelmében a Lengyel Köztársaság (a továbbiakban: Lengyelország) a hozzáadottérték-adó (héa) alóli mentességet biztosíthat azon adóalanyoknak, amelyek éves árbevétele nem haladja meg 10 000 EUR nemzeti valutában kifejezett, a csatlakozása napján érvényes átváltási árfolyamon számított ellenértékét.
                  
               
                     (2)
                  
                  
                     A 2009/790/EK tanácsi határozat (2) felhatalmazza Lengyelországot arra, hogy a 2006/112/EK irányelv 287. cikkétől eltérő különös intézkedést vezessen be annak érdekében, hogy héa alóli mentességet biztosíthasson azon adóalanyoknak, amelyek éves árbevétele nem haladja meg 40 000 EUR nemzeti valutában kifejezett ellenértékét (a továbbiakban: az eltérő intézkedés).
                  
               
                     (3)
                  
                  
                     Az (EU) 2018/1919 tanácsi végrehajtási határozat (3) felhatalmazta Lengyelországot arra, hogy – attól függően, melyik időpont a korábbi – 2021. december 31-ig vagy a 2006/112/EK irányelv 281–294. cikkének rendelkezéseit módosító irányelv hatálybalépésének napjáig továbbra is alkalmazza az eltérő intézkedést.
                  
               
                     (4)
                  
                  
                     A Bizottságnál 2021. március 1-jén iktatott levelében Lengyelország arra vonatkozó felhatalmazás iránti kérelmet nyújtott be a Bizottsághoz, hogy 2024. december 31-ig továbbra is alkalmazhassa az eltérő intézkedést (a továbbiakban: a kérelem).
                  
               
                     (5)
                  
                  
                     A 2006/112/EK irányelv 395. cikke (2) bekezdésének második albekezdése értelmében a Bizottság 2021. március 25-én kelt levelében továbbította a kérelmet – Ciprus kivételével – a többi tagállamnak, és 2021. március 26-án kelt levelében Ciprusnak. A Bizottság 2021. március 29-én kelt levelében értesítette Lengyelországot arról, hogy rendelkezik a kérelem elbírálásához szükséges valamennyi információval.
                  
               
                     (6)
                  
                  
                     Az eltérő intézkedés összhangban áll a „»Gondolkozz előbb kicsiben!« Európai kisvállalkozói intézkedéscsomag: „»Small Business Act«” című, 2008. június 25-i bizottsági közlemény célkitűzéseivel.
                  
               
                     (7)
                  
                  
                     A Lengyelország által szolgáltatott információk szerint az eltérő intézkedésnek csak elhanyagolható hatása lesz Lengyelország végső fogyasztói szinten beszedett adóbevételének teljes összegére. Az adóalanyoknak továbbra is lehetőségük lesz arra, hogy az általános héaszabályozást válasszák.
                  
               
                     (8)
                  
                  
                     Az (EU, Euratom) 2021/769 tanácsi rendelet (4) hatálybalépését követően nem lesz Lengyelország által végzett kompenzációs számítás a 2021-es és az azt követő pénzügyi évekre vonatkozó héa sajátforrás-bevallás tekintetében.
                  
               
                     (9)
                  
                  
                     Tekintve az eltérő intézkedés potenciális pozitív hatását a héával kapcsolatos kötelezettségek egyszerűsítése terén a kisvállalkozások adminisztratív terheinek és költségeinek csökkentése révén, Lengyelországot fel kell hatalmazni az eltérő intézkedés egy további időszakra történő alkalmazására.
                  
               
                     (10)
                  
                  
                     Az (EU) 2020/285 tanácsi irányelv (5) módosította a 2006/112/EK irányelv 281–294. cikkét a kisvállalkozásokra vonatkozó különös szabályozás tekintetében, a kisvállalkozások számára új szabályokat állapítva meg, beleértve a tagállami éves árbevétel 85 000 eurós felső határát vagy annak nemzeti valutában kifejezett ellenértékét.
                  
               
                     (11)
                  
                  
                     Az eltérő intézkedés alkalmazására való felhatalmazást időben korlátozni kell. Az időbeli korlátnak elegendőnek kell lennie ahhoz, hogy lehetővé tegye az értékhatár eredményességének és megfelelőségének értékelését. Ezenkívül az (EU) 2020/285 irányelv előírja a tagállamok számára, hogy 2024. december 31-ig fogadják el és hirdessék ki azon törvényi, rendeleti és közigazgatási rendelkezéseket, amelyek szükségesek ahhoz, hogy az említett irányelv 1. cikkének megfeleljenek, és az említett rendelkezéseket 2025. január 1-jétől alkalmazzák. Helyénvaló ezért Lengyelországot felhatalmazni arra, hogy 2024. december 31-ig alkalmazza az eltérő intézkedést.
                  
               
                     (12)
                  
                  
                     A 2009/790/EK határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2009/790/EK határozat 2. cikkének helyébe a következő szöveg lép:
            
               
                  „2. cikk
                  Ezt a határozatot 2010. január 1-jétől 2024. december 31-ig kell alkalmazni.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak a Lengyel Köztársaság a címzettje.
         
         
            Kelt Luxembourgban, 2021. október 5-én.
            
               
                  a Tanács részéről
               
               
                  az elnök
               
               A. ŠIRCELJ
            
         
         
            (1)  HL L 347., 2006.12.11., 1. o.
         
         
            (2)  A Tanács 2009/790/EK határozata (2009. október 20.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról (HL L 283., 2009.10.30., 53. o.).
         
            (3)  A Tanács (EU) 2018/1919 végrehajtási határozata (2018. december 4.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 311., 2018.12.7., 32. o.).
         
            (4)  A Tanács (EU, Euratom) 2021/769 rendelete (2021. április 30.) a hozzáadottérték-adóból származó saját források beszedésének végleges egységes rendszeréről szóló 1553/89/EGK, Euratom rendelet módosításáról (HL L 165., 2021.5.11., 9. o.).
         
            (5)  A Tanács (EU) 2020/285 irányelve (2020. február 18.) a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról és a 904/2010/EU rendeletnek a kisvállalkozásokra vonatkozó különös szabályozás megfelelő alkalmazásának nyomon követését célzó közigazgatási együttműködés és információcsere tekintetében történő módosításáról (HL L 62., 2020.3.2., 13. o.).